《清渭八景 其三 北涧双流》
宋代·何子举

华溪有水绿如苔，迎会双溪右涧来。二派合流川两道，四山环拥翠千堆。

寻源未许停渔棹，修禊应堪泛羽杯。夹岸桃花开烂漫，落红随浪泛天台。

作者简介：何子举（？～一二六六），字师尹，号宽居，婺州（今浙江金华）人。理宗淳祐七年（一二四七）进士。仕至枢密院都承旨，出知赣州。度宗咸淳二年卒，谥文直。事见《鲁斋集》卷一二《跋宽居帖》、清康熙《金华府志》卷一八。今录诗九首。